ધારાસભ્ય દુકાનદારોની હાજરીમાં તલાટી અને સરપંચને સમસ્યાના નિરાકરણ માટે સુચના આપતા લોકો ઉશ્કેરાઈ ગયા હતા ગ્રામ પંચાયતના સત્તાધીશોએ દુકાનદારોને પૂરતો સહયોગ આપ્યો હતો. અને હાલમાં જે પાણી ભરાવાની સમસ્યા છે તે નું નિરાકરણ ગ્રામ પંચાયતના હાથની વાત નથી .આ સમસ્યાનું નિરાકરણ આર એન્ડ બી કે તાલુકાકક્ષા એ થઈ શકે તેમ છે. ધારાસભ્ય ગામ પંચાયત ને સુચના આપી પોતાને જવાબદારીમાંથી હાથ ખંખેરી લેવા માંગતા હોય જેથી દુકાનદારો ગુસ્સે ભરાયા હતા. તેમણે આ જવાબદારી માત્ર ગ્રામપંચાયત ની નથી પરંતુ ધારાસભ્યોને કક્ષાએ કામ નું નિરાકરણ માટે પગલા લેવા જોઈએ તેવી રજુઆત કરી હતી. કામરેજ ચારરસ્તા થી કામરેજ ગામ તરફ જતા જે ખાડી આવે છે ત્યાં સુધી. રોડની બંને બાજુએ ગટર બનવાની જરૂર છે કોન્ટ્રાક્ટરે રોડના નવીનીકરણ દરમ્યાન માત્ર બંને બાજુએ 100 મીટર જેટલી ગટર બનાવી ને કામગીરીમાંથી હાથ ખંખેરી લીધા હતા. જેને પગલે લોકોમાં જોવા રોષ મળ્યો હતો. ધારાસભ્યોએ તલાટી કમ મંત્રી તેમજ સરપંચના સૂચના આપવાની જગ્યાએ પોતે અંગત રસ લઈ કામ કરવું જોઈએ તેવી દુકાનદારો ની માંગ હતી. લોકોનો રોષ જોઈ ધારાસભ્યો પણ ઢીલા પડ્યા હતા. દુકાનદારોએ રાજકારણ છોડી સમસ્યાનું નિરાકરણ લાવવા માંગ કરી હતી.